Thin Lizzy

Thin Lizzy je írska hardrocková skupina, ktorá vznikla v Dubline v roku 1969. Ich hudba je ovplyvnená širším spektrom žánrov, ako je blues, soul, psychedelický rock, ale aj tradičnou írskou ľudovou hudbou. Štýl Thin Lizzy je vo všeobecnosti klasifikovaný ako hard rock a niekedy až ako heavy metal.

Dvaja členovia tejto skupiny: hráč na bicie nástroje, Brian Downey a basgitarista a spevák, Phil Lynott, sa poznali už od základnej školy. Členovia skupiny pochádzali z obidvoch strán pomyselnej katolícko-protestantskej hranice, ktorá rozdeľuje Írsko.  Bolo tomu tak aj v čase  najväčších severoírskych konfliktov (The Troubles). Lynott viedol kapelu počas ich kariéry, kedy nahrali dvanásť štúdiových albumov. Bol v tom období aj autorom väčšiny ich hudobných nápadov. Single z tejto éry: tradičná írska balada „Whiskey in the Jar“, „The Boys Are Back in Town“ a „Waiting for an Alibi“ sa stali medzinárodnými hitmi. Po Lynottovej smrti v roku 1986 vznikali viaceré reinkarnácie skupiny. Najprv to boli hudobníci okolo gitaristov Scotta Gorhama a Johna Sykesa. Sykes od skupiny v roku 2009 odišiel. Gorham lneskôr pokračoval s novou zostavou, v ktorej bol aj Brian Downey. V roku 2012 sa Gorham a Downey rozhodli nenahrať nový materiál ako Thin Lizzy. Vznikla tak nová kapela, Black Star Riders, ktorá koncertovala a produkovala nové hudobné projekty, akým bol napríklad aj ich debutový album All Hell Breaks Loose. Ako Thin Lizzy plánujú koncertovať len príležitostne.

Phil Lynott, de facto líder Thin Lizzy, bol zároveň jedným z mála írskych hudobníkov čiernej pleti, ktorý dosiahol výraznejší úspech fakticky nielen v hardrockovom, ale aj všeobecne v rockovom žánri. Pri ňom a Downeyovi, ktorí patrili skôr do rytmickej sekcii kapely, sa vystriedalo viacero významných gitaristov, ako sú Brian Robertson (Motörhead), Snowy White (spolupracoval s kapelou Pink Floyd, či s Rogerom Watersom) a Gary Moore.

Časopis Rolling Stone opisuje kapelu ako výrazne hard rockovú, „ďaleko od burcujúceho metalového balíka polovice 70. rokov“. Hudobný kritik z AllMusic, John Dougan, napísal, že „Ako tvorivá sila kapely bol Lynott bystrejším a inteligentnejším textárom než mnohí jemu podobní, pričom uprednostňoval drámy z robotníckej triedy o láske a nenávisti ovplyvnené Bobom Dylanom, Bruceom Springsteenom a prakticky aj celú írsku literárnu tradíciu.“

História 

Skupina Thin Lizzy vznikla po tom, čo Eric Bell a Eric Wrixon na koncerte v Countdown Clube v decembri 1969 spoznali Briana Downeyho a Phila Lynotta, členov vystupujúcej skupiny Orphanage. V januári 1970 začali členovia skúšať v skúšobni a 18. februára tlači oficiálne oznámili vznik skupiny Thin Lizzy. K názvu sa inšpirovali postavou robota z britského detského komiksu The Dandy, Tin Lizzie, ktorý upravili do podoby Thin Lizzy, čím odkazovali na dublinský akcent, v ktorom „thin“ sa číta ako „t'in“. Na prvých koncertoch bola skupina nesprávne nazývaná Tin Lizzy alebo Thin Lizzie. Prvý singel, „The Farmer“/„I Need You“, vydalo v júli 1970 vydavateľstvo EMI.

Skupina Thin Lizzy sa v dobe svojho vzniku veľmi neodlišovala od iných štandardných rockových skupín. Od roku 1974 ako jedna z prvých hardrockových formácií začala využívať harmóniu dvoch sólových gitár, spôsobu hry, ktorej priekopníkmi boli v Spojenom kráľovstve Wishbone Ash a nezávisle v tej istej dobe americké skupiny Lynyrd Skynyrd a The Allman Brothers Band. Príkladmi harmónie gitarového duelu skupiny Thin Lizzy sú skladby „The Boys Are Back in Town“ a „Cowboy Song“ z albumu Jailbreak. Štýl hry na dve sólové gitary neskôr zušľachtili a spopularizovali v novej vlne britského heavy metalu hlavne skupiny Judas Priest a Iron Maiden. Neskoršie kapely obdivovali gitarovú techniku akú skupina Thin Lizzy predviedla v skladbe „Massacre“ z albumu Live an Dangerous (1978). Charakteristické bolo aj využívanie kvákadla () gitaristom Brianom Robertsonom ako rozšírenia pri sólovej hre, na rozdiel od štandardného spôsobu využívania tohto pedálu pri rytmickej hre na gitaru.

Posledný koncert Thin Lizzy s Philom Lynottom sa konal 4. septembra 1983 na festivale Monsters of Rock v Norimbergu. Po Lynottovej smrti sa skupina reformovala pri príležitosti benefičného koncertu Self Aid v zložení Moore, Downey, Gorham, Wharton a Bob Daisley (basgitara). V roku 1996 John Sykes obnovil pôsobenie Thin Lizzy a viedol ju do roku 2010. Od roku 2010 je na čele skupiny spevák Ricky Warwick.

Členovia

Zakladajúci členovia 
 Phil Lynott – basgitara, spev (1969–1983)
 Eric Bell – gitara (1969–1973)
 Brian Downey – bicie (1969–1983, 1996–1998, 2010–2013)
 Eric Wrixon – klávesy (1969–1970) a účasť na prvom singli „The Farmer“.

Bývalí členovia 
 Brian Robertson – gitara (1974–1977, 1977–1978)
 Gary Moore – gitara (1974, 1977, 1978–1979)
 Snowy White – gitara (1980–1982)
 John Sykes – gitara, spev (1982–1983, 1996–2009)
 Darren Wharton – klávesy (1980–1983, 1996–2001, 2010–súčasnosť)
 Marco Mendoza – basgitara, sprievodný spev (1996–2003, 2005–2007, 2010–2013)
 Tommy Aldridge – bicie (1998–2003, 2007–2009)
 Guy Pratt – basgitara, sprievodný spev (2003)
 Michael Lee – bicie (2003–2007)
 Randy Gregg – basgitara, sprievodný spev (2003–2005)
 Francesco DiCosmo – basgitara, sprievodný spev (2007–2009)
 Vivian Campbell – gitara, sprievodný spev (2010–2011)
 Richard Fortus – gitara, sprievodný spev (2011)
 Ian Haugland – bicie (2016)
 Tom Hamilton – basgitara (2016–2017)

Súčasní členovia 
 Scott Gorham – gitara, sprievodný spev (1974–1983, 1996–súčasnosť)
 Darren Wharton – klávesy, hlavný a sprievodný spev (1980–1983, 1996–2001, 2010–súčasnosť)
 Ricky Warwick – hlavný spev, občasná gitara
 Damon Johnson – gitara, sprievodný spev
 Troy Sanders – basgitara
 Scott Travis – bicie, perkusie

Spolupráca so skupinou na turné  
 John Cann (známy ako John Du Cann) – gitara (1974) 
 Andy Gee – gitara (1974) 
 Midge Ure – gitara (1979), náhrada za Gary Moora na turné Black Rose. 
 Dave Flett – gitara (1979), vystúpenie na Top of the Pops v novembri 1979 na singli „Sarah“. 
 Mark Nauseef – bicie (1978), náhrada za Downeyho na austrálskom turné v roku 1978.

Diskografia

Štúdiové albumy 
 Thin Lizzy (1971) 
 Shades of a Blue Orphanage (1972) 
 Vagabonds of the Western World (1973) 
 Nightlife (1974) 
 Fighting (1975) 
 Jailbreak (1976) 
 Johnny the Fox (1976) 
 Bad Reputation (1977) 
 Black Rose: A Rock Legend (1979) 
 Chinatown (1980) 
 Renegade (1981) 
 Thunder and Lightning (1983)

Albumy z koncertov 
 Live and Dangerous (1978) 
 Life (1983) 
 BBC Radio One Live in Concert (1994) 
 The Peel Sessions (1994) 
 Boys Are Back in Town: Live in Australia (1999) 
 One Night Only (2000)

Kompilácie 
 The Beginning, Vol 12 (Decca, 1974 - Nemecko) 
 Remembering (Decca, 08/76) 
 Rocker (1971-1974) (London, 1977 - USA) 
 Continuing Saga of Ageing Orphans (Decca, 09/79) 
 Profile (Decca, 1979 - Nemecko) 
 The Japanese Compilation Album (Vertigo, 25/02/80 - Japonsko) 
 The Adventures of Thin Lizzy (Vertigo, 27/03/81) 
 Lizzy Killers (Vertigo, 1981) 
 Whiskey In The Jar (Decca, 1981 - Nemecko) 
 Rockers (Decca, 12/81) 
 Thin Lizzy - Der Weisse Serie (Decca, 1982 - Nemecko) 
 Whiskey In The Jar (Karussell, 1983 - Nemecko) 
 The Boys Are Back In Town (Pickwick, 11/83) 
 The Collection (Castle, 11/85) 
 Whiskey In The Jar (Pickwick, 04/86) 
 Soldier Of Fortune (Telstar, 11/87) 
 Lizzy Lives (Grand Slamm, 03/89 - USA) 
 Dedication: The Very Best of Thin Lizzy (Vertigo, 04/02/91) 
 Wild One: The Very Best Of Thin Lizzy (04/01/96) 
 Whiskey In The Jar (album) (Karussell, Spektrum, Universal, 1996, 1998, 2000) 
 Master Series (Deram, 1998 - Nemecko) 
 The Boys Are Back In Town (Vertigo, 06/12/00 - Švédsko) 
 Vagabonds, Kings, Warriors, Angels (Mercury, 07/12/01 - 4CD Box Set) 
 Thin Lizzy Greatest Hits (Universal, 07/06/04) 
 The Definitive Collection (Thin Lizzy) (Island Mercury, 20/06/06)

Referencie

Iné projekty

Zdroj 

Írske rockové hudobné skupiny
Hudobné skupiny z 1969
Hardrockové hudobné skupiny
Interpreti Warner Bros. Records
Interpreti Parlophone